钦定古今图书集成/理学汇编/文学典/第062卷 > 刘辉
## 钦定古今图书集成/理学汇编/文学典/第062卷 > 刘辉

按《辽史文学传》：“‘辉好学善属文，疏简有远略。太康五
年第进士。大安末为太子洗马。上书言：西边诸番为
患，士卒远戍，中国之民，疲于飞挽，非长久之策。为今
之务，莫若城于盐泺，实以汉户，使耕田聚粮，以为西
北之费’。言虽不行，识者韪之。寿隆二年，复上书曰：‘宋
欧阳修编《五代史》，附我朝于四夷，妄加贬訾。且宋人
赖我朝宽大，许通和好，得尽兄弟之礼。今反令臣下
妄意作史，恬不经意。臣请以赵氏初起事迹，详附《国
史》’。”上嘉其言。迁礼部郎中。诏以贤良对策，辉言多中
时病。擢史馆修撰，卒。